Við stórfjölskyldan bíðum nú í ofvæni eftir nýjasta fjölskyldumeðlimnum sem er væntanlegur á hverri stundu . Systir mín á von á sínu öðru barni ( settur dagur var á þriðjudaginn ) og er það lítil stúlka . Í tilefni setts fæðingardags skellti ég mér í heimsókn til þeirra mæðgina , Önnu Hlínar og Finns ( 4 ára ) og tók nokkrar myndir . Þetta er myndataka #2 , fyrst komu þau í stúdíóið og svo myndaði ég þau heima hjá þeim . Næst á dagskrá er svo auðvitað að mynda litla krúttið þegar hún loks lætur sjá sig . . Hér koma nokkur sýnishorn . Ég ákvað að hafa myndirnar í svart / hvítu , þær voru teknar við gluggaljós svo þær eru margar frekar kornóttar en mér finnst viss fílíngur í því . Ég ætla svo að prenta myndirnar í stærðinni 15 × 21 og setja þær í fallegan glerkassa . Hlakka til að sýna ykkur myndir þegar daman er fædd !